CELEX: 62011TN0527
Language: sl
Date: 2011-10-07 00:00:00
Title: Zadeva T-527/11: Tožba, vložena 7. oktobra 2011 – Luxembourg Patent Co. proti UUNT – DETEC (FIREDETEC)

17.12.2011   
            
            
               SL
            
            
               Uradni list Evropske unije
            
            
               C 370/25
            
         Tožba, vložena 7. oktobra 2011 – Luxembourg Patent Co. proti UUNT – DETEC (FIREDETEC)
   (Zadeva T-527/11)
   2011/C 370/43
   Jezik, v katerem je bila tožba vložena: angleščina
   
      Stranke
   
   
      Tožeča stranka: Luxembourg Patent Co. SA (Lintgen, Luksemburg) (zastopnik: K. Manhaeve, odvetnik)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Sistemas de Seguridad, Detección y Extinción de Incendios, SL (DETEC) (Madrid, Španija)
   
      Predloga
   
   
               —
            
            
               Odločba četrtega odbora za pritožbe Urada za usklajevanje na notranjem trgu (znamke in modeli) z dne 26. julija 2011 v zadevi R 736/2010-4 naj se v delu, v katerem je ugodeno ugovoru nasprotne stranke zoper prijavo znamke tožeče stranke za „gasilni aparat; gasilni aparat za samodejno in samostojno zaznavanje in gašenje požarov“ iz razreda 9 in „razvoj gasilnih aparatov in gasilni aparat“ iz razreda 42, razveljavi; in
            
         
               —
            
            
               toženi stranki in – po potrebi – drugi stranki v postopku pred odborom za pritožbe naj se naloži solidarno plačilo vseh stroškov.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „FIREDETEC“ za proizvode iz razredov 1, 9, 17 in 42 – prijava znamke Skupnosti št. 4904389
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Navajana znamka ali znak: figurativna znamka „DETEC“, registrirana v Španiji pod št. 1759982 za proizvode iz razreda 9; figurativna znamka „DETEC“, registrirana v Španiji pod št. 1759983 za storitve iz razreda 37; registracija znamke Skupnosti št. 3813219 za figurativno znamko „DETEC Sistemas de Seguridad, Detección y Extinción de Incendios, SL“ za proizvode in storitve iz razredov 9, 37 in 45
   
      Odločba oddelka za ugovore: delna ugoditev ugovoru
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, ker naj bi odbor za pritožbe napačno menil, da med prijavljeno znamko in nasprotno znamko obstaja verjetnost zmede.